નિઝામુદ્દીન બેઠા હતા અને અમીર ખુશરોએ કહ્યું કે બાબા, આપની નિત્ય સેવાની મને ખબર છે, પરંતુ ક્યારેક હું ચૂકી જાઉં છું તો આપ બોલતા કેમ નથી? આમ તો અમીર ખુશરો નિઝામુદ્દીનના ખૂબ અંતરંગ હતા, પરંતુ ગુરુએ થોડો ઠપકો પણ આપ્યો કે હજી તું પૂર્ણતા સુધી નથી જઈ શક્યો. સંકેતથી સમજે એ આશ્રિત ક્યાંનો? મારા મનને તું વાંચ. એ શિષ્ય છે જે ગુરુના મનને વાંચી લે છે અને એ ગુરુ છે જે શિષ્યના આત્માને વાંચી લે છે. બંને સ્વાધ્યાયી છે. બંને એકબીજાનું અધ્યાપનકાર્ય કરે છે. તો કહેવાનો મતલબ કે ગુરુમૂર્તિ શંકર બોધમય છે. ઠાકુર રામકૃષ્ણને જોતાં જ લાગે છે કે આ માણસ બોધમય છે.